Správa zo zahraničnej pracovnej cesty
1.	Účastníci ZPC:

Titul, meno a priezvisko:	Mgr. Boris Sloboda	
Pracovisko:	Sekcia ďalšieho vzdelávania a mládeže Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:
Funkcia:	generálny štátny radca
generálny riaditeľ sekcie	
Znalosť jazykov:	Aj, Šj	
2.	Zahraničná pracovná cesta:
Štát:	Dánsko	
Mesto:	Kodaň	
Vykonaná v doch:	24.-25. 1. 2011	
Prijímajúca organizácia:	Dánske ministerstvo školstva. 	
Účel cesty:	Zasadnutie prípravného stretnutia k ministerskej schôdzky ASEMME 3	
Spôsob financovania:	Náklady na cestovné hradilo ministerstvo.	
3.	Rámcový program pobytu:

24.1. 2011
24.-25.1.2011
25.1. 2011	Prílet letecky do Kodane. Návšteva sídla Veľvyslanectva SR v Dánsku.
Rokovanie na prípravnom stretnutí k ASEMME 3.
Odchod letecky z Kodane do Viedne.	
		
4.	Stručný priebeh rokovaní
24. januára 2011
10,00: Stretnutie s Charge d´Afaire Slovenského veľvyslanectva v Dánsku p. Pospíšilovou. Predmetom diskusie bolo vnímanie VŠ mobility z ázijských krajín v Dánsku.
13,00: Rokovanie prípravného stretnutia k ASEMME 3
1. Vedúci služobného úradu,  Sophus Garfiel, zastupujúci dánske ministerstvo vzdelávania otvoril Zasadnutie generálnych riaditeľov ASEM na prípravu ministerského stretnutia, ktorý sa bude konať v Kodani 9. a 10. mája 2011. 
Začiatok spolupráce siaha do obdobia začiatku storočia – pracovná skupina pre celoživotné vzdelávanie. V roku 2005 sa vytvorila prvá pracovná skupina o celoživotnom vzdelávaní a kľúčových kompetenciách pre všetkých. 
V roku 2008 bola 1. Stretnutie ministrov ASEM v Berlíne a v Hanoi v roku 2009.
PISA a McKinsey správy 2007 a 2010 ukazujú, že sa máme čo učiť od ázijských krajín. ASEM dáva priestor na vzájomnú výmenu dobrých skúsenosti. ASEM3 v Kodani môže znamenať ďalší užitočný krok k naplneniu tomuto základnému cieľ tohto zoskupenia.
Rokovanie ASEM stretnutia generálnych riaditeľov pre prípravu 3. Ministerského stretnutia ASEM viedol generálny riaditeľ vysokých škôl a medzinárodnej spolupráce dánskeho  ministerstva vzdelávania, Torben Kornbech Rasmussen.
2. Zástupca sekretariátu pre vzdelávanie ASEM, Sigbert Wuttig, zhodnotil doterajšie aktivity v rámci ASEM,  predstavil výstupy z dotazníkov, ktoré krajiny poslali k témam ASEM spolupráce a prezentoval odporúčania z ostatných dvoch ministerských stretnutí v Berlíne a v Hanoi.
Histótia ASEM: 
1.	Od Berlína 2008 cez Hanoj 2009  po Kodaň 2011
Na základe helsinskej deklarácie zo septembra 2006 zdôraznili vedúci predstavitelia štátov  ASEM pokračovanie rámcového dialógu a spolupráce medzi Áziou a Európou. 
Pre 2. etapu ASEM definované kľúčové politické okruhy zahŕňali vzdelávanie, vedu a technológie. V tomto kontexte nemecká vláda zorganizovala v Berlíne v dňoch 5. – 6. 5. 2008 prvú ASEM konferenciu ministrov školstva štátov (ASEMME 1). Na tomto stretnutí  ministri súhlasili s vytvorením strategického vzdelávacieho rámca pre 21. storočie Ázia – Európa. Ministri sa opätovne stretli o rok v Hanoji (ASEMME 2), aby rozšírili diskusiu  a pokračovali v spolupráci. Súhlasili tiež s vytvorením ASEM rotujúceho vzdelávacieho sekretariátu (AES) a uvítali ponuku Nemecka zabezpečovať činnosť sekretariátu na nasledovné 4 roky so sídlom v Bonne. Sekretariát zahájil svoju činnosť v septembri 2009 so 6 expertmi z Číny, Indonézie, Vietnamu, Beneluxu a Nemecka. Ministri tiež súhlasili s rôznymi aktivitami v rôznych oblastiach.
2.	ASEMME3 v roku 2011
Na stretnutí v Hanoji ministri uvítali ponuku Dánska hostiť nasledovné stretnutie ASEMM 3, ktoré sa uskutoční v Kodani v dňoch 9. – 10. 5. 2011. Na základe dánskej požiadavky sekretariát AES pripravil na stretnutie návrh správy s cieľom diskusie delegátov k nej. Na stretnutí v Berlíne bolo odsúhlasených 8 okruhových oblastí spolupráce a v Hanoji 10. Správa obsahuje plnenie týchto aktivít.

V rámci prípravy ASEMME 3 bol zaslaný draft správy „Od Berlína 2008 cez Hanoj 2009 po Kodaň 2011“ a dotazník do 46 štátov ASEM (vrátane nových štátov Austrália, Nový Zéland a Rusko, EK, sekretariátu ASEAN a relevantným stakeholderom. Cieľom bolo zozbierať informácie a odporúčania pre budúce aktivity pre 4 oblasti, ktoré boli definované hostiteľskou krajinou:
o	vyvážená mobilita; 
o	zabezpečenie kvality a uznávanie kvalifikácií;
o	celoživotné vzdelávanie;
o	spolupráca univerzity -  podniky 
Z oslovených subjektov bola doručená odpoveď len z 11 krajín (3 z Ázie a 8 z Európy). Z tohto dôvodu boli všetci ASEM členovia požiadaní o reakciu do 31. 3. 2011. Konečná verzia správy bude prístupná k 9. 5. 2011.
1.	Vyvážená mobilita:
Viac ako 3 milióny študentov študuje na VŠ mimo svojej krajiny. 5 krajín, z ktorých vysielajú najviac študentov sú Čína, India, Kórea, Nemecko a Turecko. Krajiny, ktoré prijímajú najviac študentov sú USA a z krajín ASEM V. Británia, Nemecko a Francúzsko. Mobilita z Ázie do Európy je 9x väčšia ako opačným smerom. Táto nerovnováha bola v správe definovaná ako kľúčová problematika v správe z ASEMME 1 v Berlíne. Avšak stále dominuje neexistencia relevantných dát o mobilite. Je potrebné investovať viac zdrojov a odbúravať prekážky ak sa má vyrovnať mobilita smerom do Ázie.
2.	Zabezpečenie kvality a uznávanie výsledkov vzdelávania/kvalifikácií:
Diskusia na rôznych konferenciách v ASEM ukázala, že zabezpečenie kvality je na veľmi vysokej politickej a inštitucionálnej úrovni v Ázii i Európe. Tento faktor vytvára vhodný priestor pre posilnenie mobility. Uznávanie kvalifikácií a ich stupeň bol kľúčovou oblasťou na ministerských stretnutiach a bude mu nutné venovať naďalej zvýšenú pozornosť. Bol zaznamenaný rozdiel medzi uznávaním diplomov ministerstvami a centrami na to zriadenými na jednej strane  a uznávaním časti štúdia školami na strane druhej.
3.	Celoživotné vzdelávanie:
K vyjasneniu tejto problematiky boli štáty ASEM požiadané zodpovedať na 4 otázky. Prvá skupina otázok sa týkala kvalifikačného rámca. Je konštatované, že v Európe má veľa krajín rozpracovaný NKR. V Ázie viaceré krajiny (Indonézia, Malajzia, Filipíny a Taiwan) majú v platnosti NKR. Druhý okruh otázok sa týkal medzinárodných skúseností a témy, čo by bolo potrebné urobiť v ASEM, aby väčší počet účastníkov sa zúčastnil mobility v oblasti VŠ a VET. Pri bližšom skúmaní kvalifikačných rámcoch sa testovalo či sú zostavené na výstupoch vzdelávania; a ani samotný výraz „výstupy vzdelávania“ nie je dostatočne definovaný
4.	Spolupráca univerzity -  podniky
Táto spolupráca sa v súčasnom globalizovanom svete stála čoraz dôležitejšou. Počas stretnutia v Berlíne ministri ASEM súhlasili založiť bilaterálne fórum za účasti staholderov z oblasti vzdelávania a hospodárskeho sektoru s cieľom posilniť dialóg a spoluprácu medzi vzdelávaním a priemyslom na miestnej, národnej a medzinárodnej úrovni. Na stretnutí v Bangkoku v marci 2010 sa diskutovalo a budúcej možnej spolupráci. Vo svetle rozvoja tejto ďalšej budúcej spolupráce zaradili Dánsko túto oblasť do programu rokovania ASEMME3. 
V každej krajine existuje určitý stupeň spolupráce v oblasti zabezpečenia kvality, spolupráca na vytváraní študijných programov, stáže učiteľov a študentov ako aj spoločné výskumné projekty. Odporúčanie: viac pracovných skúseností pre študentov počas štúdia. 
3. Expert dánskeho ministerstva vzdelávania, Jorn Skovsgaard prezentoval možné odporúčania pre ASEMME3. Berúc do úvahy reakcie krajín ASEM na dotazník a závery rôznych diskusií a seminárov ASEM boli pre ďalšiu diskusiu navrhnuté nasledovné odporúčania:
1    Vyvážená mobilita
•	Podporiť mobilitu medzi Áziou a Európou vymenovaním študentov, ktorí sa zúčastnili mobility, za “vyslancov” v každej z krajín ASEM a organizovaním veľtrhov vzdelávania v Ázii a Európe (napr. s podporou EÚ). ASEM Sekretariát pre vzdelávanie by mal vypracovať komplexnú stratégiu pre vzdelávací priestor krajín ASEM;
•	Vyzvať Azijsko-európsku nadáciu na aktualizáciu databázy výmenných vzdelávacích programov (zlepšiť poskytovanie informácií o študijných možnostiach v krajinách ASEM);
•	Zvýšiť počet spoločných študijných programov (v ázijských a európskych štúdiách) a letných škôl medzi ázijskými a európskymi vysokoškolskými inštitúciami prostredníctvom využitia európskych programov a zdrojov financovania na národnej úrovni (uvažuje sa o vytvorení pilotného programu zameraného na jednotné kurikulum a financovaného tými ASEM krajinami, ktoré prejavia záujem);
•	Predĺžiť programy ASEM-DUO (výmeny profesorov a študentov v oblasti terciárneho vzdelávania) do ich tretej fázy a predložiť hodnotiacu správu pre tento program na ASEMME4;
•	Zorganizovať tematické semináre ASEM zamerané na odstránenie prekážok v oblasti mobility (napr. otázka uznávania), ktoré budú financované z európskych a národných zdrojov.

2    Zabezpečenie kvality a uznávanie výsledkov vzdelávania/kvalifikácií
•	Zorganizovať spoločné stretnutia s cieľom podpory medziregionálnej spolupráce v oblasti externého zabezpečenia kvality medzi agentúrami zabezpečujúcimi kvalitu a sieťami v Ázii a Európe; vytvorenie spoločných princípov zabezpečenia kvality vo vzdelávacom priestore ASEM;
•	Organizovať spoločné semináre pre zástupcov krajín ASEM v oblasti vysokoškolského vzdelávania, ktoré sa budú zameriavať na problematiku zabezpečenia kvality;
•	Preskúmať možnosti vytvorenia dohody ASEM o vzájomnom uznávaní diplomov a výsledkov vzdelávania (vrátane vytvorenia Národných centier pre informácie a uznávanie výsledkov vzdelávania vo všetkých krajinách ASEM);
•	Zlepšiť vzájomné uznávanie kvalifikácií spoločným postupom pri uznávaní kreditov a výsledkov vzdelávania; ASEM Sekretariát pre vzdelávanie už zhromaždil relevantné informácie o kreditoch a výsledkoch vzdelávania v krajinách ASEM a bude ich pravidelne aktualizovať na svojich internetových stránkach.

3    Celoživotné vzdelávanie
•	Pokračovať v dialógu o kvalifikačných rámcoch medzi expertmi v Ázii a Európe a vymieňať si informácie o tom, ako kvalifikačné rámce zahŕňajú celoživotné vzdelávanie; na ASEMM4 by mali byť predstavené rozličné modely kvalifikačných rámcov;
•	Zdokumentovať príklady dobrej praxe v oblasti technického a odborného vzdelávania a prípravy (partnerstvo medzi školami a podnikmi)
•	Vytvoriť expertnú skupinu za účelom vytvorenia spoločných iniciatív technického a odborného vzdelávania a prípravy (TVET); 
•	Podporiť návrh Nemecka usporiadať ďalší TVET sympózium so zameraním na kvalifikačné rámce; 
•	Rozširovať a využívať výskum Centra CŽV ASEM (ASEM LLL Hub) v národných kontextoch a vyzývať krajiny, aby prispeli k financovaniu Sekretariátu Centra CŽV krajín ASEM, (napr. aj prostredníctvom vysielania ľudí za prácou na Sekretariát na určité obdobie);
•	Podporiť spoluprácu medzi Centrom CŽV ASEM, relevantnými sieťami EÚ a Regionálnym centrom CŽV (SEAMEO).

4    Spolupráca univerzity - podniky
•	Každoročne usporiadať “Fórum ASEM pre dialóg medzi univerzitami a podnikmi” (po prvýkrát organizované v Bangkoku); Fórum by malo identifikovať príklady dobrej praxe, rozvinúť nápady a vytvoriť odporúčania pre zlepšenie spolupráce univerzít a podnikov medzi krajinami ASEM; 
•	Vyzvať Európsku komisiu, aby prepojila Fórum ASEM s Fórom EÚ pre dialóg medzi univerzitami a podnikmi a vytvoriť špecifickú časť, ktorá by zahŕňala predstaviteľov z akademického prostredia Ázie a Európy a sveta práce, ktorí prispejú k prehĺbeniu dialógu o medziregionálnej spolupráci medzi univerzitami a podnikmi v takých oblastiach, akými sú účasť zamestnávateľov na tvorbe kurikúl a kvalifikácia absolventov vysokých škôl a jej význam pre trh práce; 
•	Začať dialóg o spolupráci univerzít a podnikov s Rektorskou konferenciou ASEM;
•	Vytvoriť pilotný projekt (stáž v krajinách ASEM) zameraný na mobilitu vysoko kvalifikovaných študentov medzi univerzitami a podnikmi v krajinách Ázie a Európy (čiastočne financovaný z verejných zdrojov a priemyslu); v ďalšej fáze Programu celoživotného vzdelávania (programu EÚ) preskúmať možnosti jeho otvorenia aj výmene stážistov v krajinách ASEM.
Závery:
Všetky vyššie uvedené odporúčania sa týkajú štyroch hlavných tém prerokovaných na ASEMME3. Okrem toho by nasledovné všeobecné odporúčania mohli byť predmetom ministerského stretnutia:

•	Posilniť politický dialóg v otázkach vzdelávania medzi krajinami Európy a Ázie v kontexte Bolonského politického fóra a summitov hláv štátov a vlád krajín ASEM.
•	Podporiť zapojenie študentov do programov v rámci vzdelávacieho procesu krajín ASEM.
•	Poskytnúť oficiálnu hodnotiacu správu pre zasadnutie ministrov súvisacu s meraním pokroku v prioritných oblastiach vzdelávacieho procesu v krajinách ASEM.

Sekretariát ASEM by chcel vyjadriť svoju úprimnú vďačnosť všetkým krajinám ASEM, ktoré odpovedali na dotazník. Vzhľadom na to, že tento návrh správy zdôrazňuje len niektoré dôležité aspekty národných príspevkov, odporúča sa venovať pozornosť kompletným verziám dotazníkov a ich príloh. Za posledné dva roky zaznamenal vzdelávací proces v krajinách ASEM veľký pokrok, čomu nasvedčujú aj mnohé iniciatívy na národnej, ale aj medzinárodnej úrovni, ktoré sa uskutočnili od roku 2008. V dlhodobom horizonte je však  pre vytvorenie skutočného vzdelávacieho priestoru krajín ASEM potrebné podniknúť veľa úsilia. Veľa bude záležať na iniciatíve a podpore jednotlivých členských krajín  ASEM. Postupnosťou krokov je potrebné zabezpečiť transparentnosť, zlepšiť informovanosť a dosiahnuť spoločné porozumenie na základe vzájomnej výmeny skúseností s cieľom vzdelávať ľudský kapitál pre zajtrajší svet práce a globálne občianstvo v Ázii a Európe.

4. Diskusia. Vybrané diskusné príspevky:
Lotyšsko – lepšia koordinácia v databáze mobilít je potrebná
Malaysia – uznávanie alebo akreditácia? Nie je v tom jasné čo je čo?; mobilita – potrebuju ludi nad rámec krajiny; budú organizovať EASEM meeting v novembri zameraný na LLL; 
Indonesia – spoločné programy s biznisom – prostriedky do výskumu
Belgicko – lepšie dáta o mobilite; ku konvencii o uznávaní diplomov v ASEM – už sa deje táto iniciatíva; 
Vietnam – idu zorganizovat konferenciu o kvalifikacnom ramci; SEAMEO LLL regionálne centrum
Japonsko – nesúhlasilo s niektorými odvolávkami na európske inštitúty spolupráce (predovšetkým Bolonský proces)
Slovensko – národné kvalifikačné rámce nie sú v krajinách Ázie, ale ani v niektorých európskych krajinách, nastavené na celoživotné vzdelávanie, ale iba na vzdelanie získané na školách;
Írsko – financovanie bolo postavené na študenta v škole a nezohľadňovalo netradičných študentov, idú meniť financovanie z tohto dôvodu v prospech netradičných študentov;

25. január 2011
1. Na úvod vystúpil s hodnotiacou správou zástupca výkonného riaditeľa Ázia-Európa fondu (ASEF),  Khanh Nguyen.  ASEF  bol založený v roku 1997 participujúcimi krajinami ASEMu. ASEF doteraz implementoval  450 projektov na ktorých participovalo viac než 15000 účastníkov. Tieto projekty sa organizovali v oblastiach: Kultúrna výmena – mladí umelci a pracovníci v kultúre vytvárajú spoločné projekty a zúčastňujú sa mobilít. Intelektuálna výmena – vytvára spoločnú platformu pre politický dialóg na súčasné témy vzťahov Ázie a Európy. Ľudia ľuďom výmeny – výmeny mladých ľudí medzi Áziou a Európu. Verejné záležitosti – intenzívna práca s médiami na podporu informácií o spolupráce Ázie s Európou. 
ASEF podporuje viac ako 500 partnerov a sponzorov z organizácií občianskej spoločnosti, verejných inštitúcií a súkromných podnikov. Ďalší partneri predstavujú parlamenty, vládne agentúry, think tanky, univerzity, vzdelávaco-výskumné inštitúcie, študentské a mládežnícke organizácie, biznis organizácie, mimovládne organizácie, odborové organizácie, média a iné relevantné organizácie občianskej spoločnosti.
Témy spolupráce: životné prostredie a udržateľný rozvoj; hospodárstvo a spoločnosť; verejné zdravie; medzikomunitný dialóg; vzdelávanie a akademická spolupráca; ľudské práva a riadenie; umenie a kultúra;
Výstupy práce ASEF: 
a) udržateľné siete – ASEMUS (Ázia-Európa sieť múzeí), ASEFUAN (ASEF univerzitní alumni sieť) a ENVforum (Ázia-Európa environmentálne fórum.
b) strategické odporúčania – projekty vplývajú na rozhodovacie procesy politikov a sú predkladané na ministerské stretnutia ASEM krajín.
c) zviditeľnenie ASEMu -  aktivity ASEF pomáhajú zviditeľniť proces ASEMu, niektoré aktivity sa organizujú ako sprievodné akcie ASEM summitov.
d) publikácie – prostredníctvom tlačených materiálov, audio-vizuálnych a webových prezentácií sa prezentujú stratégie a výsledky projektov a individuálnych projektov.

2. Diskusia (pokračovanie)
Švédsko, Rakúsko a Nemecko vyzvalo predkladateľov priorít, aby skonkretizovalo témy a ciele spolupráce, keďže je to agenda na 2 roky.
Slovensko, Írsko – navrhli, aby sa spolupráca v oblasti celoživotného vzdelávania nezameriavala iba na technické odborné vzdelávanie a prípravu, ale na odborné vzdelávanie a prípravu všeobecne.
Kórea – Ak stanovíme konkrétne úlohy kto ich bude plniť? Navrhol videokonferencie na intenzívnejšie stretnutia a spoluprácu na plnení cieľov ASEMu.
Torben Kornbech Rasmussen zhrnul diskusiu a potvrdil záujem prípravného stretnutia skonkretizovať odporúčania pre 3. Ministerské stretnutie.
4. Harmonogram aktivít do ministerského stretnutia  ASEMME3 a aktivít a mandátov na roky 2012 - 2016
Torben Kornbech Rasmussen prezentoval ďalšie kroky. Návrh odporúčaní musí byť pripravení do 1. Marca 2011. Krajiny vyzval na zaslanie krátkodobých a strednodobých  cieľov, usporiadanie konferencií a seminárov ASEM. Po zapracovaní 10.4. 2011 zašlú draft odporúčaní pre 3. Ministerské stretnutie krajinám.  Deň pred ASEMME 3 sa stretnú generálni riaditelia, aby ešte vydiskutovali finálne znenie odporúčaní.
Stretnutie ministrov bude organizované vo formáte 1+2. 
Nasledujúce stretnutie ministrov ASEMME4 v roku 2013 bude organizované v Kuala Lumpur v Malajzii. ASEMME5 bude organizovať Lotyšsko.
Sekretariát pre vzdelávanie ASEM preberie po Nemecku od roku 2012 do roku 2016 Indonézia.
5. Záver.
Torben Kornbech Rasmussen poďakoval za úprimnú a užitočnú diskusiu, ktorá odzrkadľuje úprimný záujem o posilnenie spolupráce medzi Áziou a Európou v oblasti vzdelávania.
5.	Odporúčané závery:
1. Identifikovať možného partnera z radov ázijských členov ASEMu (viď Príloha) a pripraviť bilaterálne stretnutie počas zasadnutia ministrov ASEMME 3 v Kodani, ktorý sa koná v dňoch 9.-10. mája 2011.
Z: GR SĎVM + KAMI + SMS						T: 25.3. 2011
6.  Prehľad prinesenej dokumentácie
Dokumentácia z medzinárodného seminára o inováciách vo Viedni je uložená na SCV MŠVVaŠ SR. 

7.   Prínos ZPC
Účasťou na prípravnom stretnutí k ASEMME3 – 3. Stretnutí ministrov školstva krajín ASEM – som sa oboznámil s informáciami, ktoré použijem pri príprave podkladov a diskusného vystúpenia pre ministra školstva na stretnutie ministrov krajín ASEM.

8.  Spôsob zverejnenia výsledkov
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

Správu vypracoval:     Boris Sloboda, GR SĎVM
 Dátum: 28.2. 2011                        
Správu schválil:
Ing. Miroslav Siváček, MBA., vedúci služobného úradu

Príloha: Zoznam participujúcich krajín a inštitúcií
Country	Institution	
Austria	Federal Ministry of Science and Research	
Austria	Federal Ministry for Education, Arts and Culture	
Belgium,
French Community	Ministry of the French Community of Belgium, DG for non-compulsory education and scientific research	
Cyprus	Ministry of Education and Culture	
Denmark	Department of Higher Education and International Cooperation, Ministry of Education	
Estonia	Ministry of Education and Research	
Estonia	Ministry of Education and Research	
France	Ministry of Higher Education and Research	
Germany	Federal Ministry of Education and Research	
Germany	KMK Länder Germany	
Hungary	Ministry of National Resources	
Latvia	Ministry of Education and Science	
Lithuania	Ministry of Education and Science	
The Netherlands	Ministry of Education, Culture and Science	
Poland	Ministry of Science and Higher Education	
Slovakia	Ministry of Education, Science, Research and Sports	
Spain	Ministry of Education	
Sweden	Ministry of Education and Research	
		
Country	Institution	
Brunei Darussalam	Ministry of Education	
Brunei Darussalam	Ministry of Education	
China	Department of International Cooperation and Exchanges, Ministry of Education	
China	National Center for Education Development and Research	
China	Department of International Cooperation and Exchanges, Ministry of Education	
Indonesia	Ministry of National Education	
Japan	Office for International Planning, Higher Education Policy Planning Division, Higher Education Bureau, Ministry of Education, Culture, Sports, Science and Technology	
Japan	Ministry of Education, Culture, Sports, Science and Technology	
Republic of Korea	Secretariat for ASEM-DUO fellowship	
Republic of Korea	Ministry of Education, Science and Technology	
P.D.R. Lao	Department of Planning and Cooperation, Ministry of Education	
Malaysia	Ministry of Higher Education	
Singapore	Ministry of Education, Higher Education Division	
Thailand	Office of Higher Education Commission, Ministry of Education	
Thailand	Office of Higher Education Commission, Ministry of Education	
Viet Nam	Ministry of Education and Training	

		
Country	Institution	
Australia	Department of Education, Employment and Workplace Relations, Australian Embassy, Paris	
New Zealand	Ministry of Education	
Russia	Russian Embassy in Denmark	
Asia-Europe Foundation (ASEF)	ASEF	
Asia-Europe Foundation (ASEF)	ASEF	
Asia-Europe Meeting Education Secretariat	DAAD/ASEM Education Secretariat	
Asia-Europe Meeting Education Secretariat	DAAD/ASEM Education Secretariat